Әбдиев Әхмәтйән Әбделғәлләм улы

Әбдиев Әхмәтйән Әбделғәлләм улы — табип. Башҡорттарҙан тәүге медицина докторы (1862)Круковский М. А. Южный Урал. Путевые очерки. — М.: Изд-во К. И. Тихомирова, 1909. — 314 с. — С.283..

 Биографияһы 
Әбдиев Әхмәтйән Әбделғәлләм улының биографияһы буйынса мәғлүмәттәр аҙ.

Ҡазан ҡалаһының 1-се гимназияһында белем ала. 1856 йылда Ҡазан Император университетының медицина факультетын тамамлай.

1856 йылдан Башҡорт ғәскәрендә штаттан тыш табип булып эшләй.

Хәрби министрлыҡтың Медицина департаментының рөхсәте буйынса, 1858 йылда ква­лификацияһын күтәреү өсөн Санкт-Петербург ҡалаһына Император медицина-хирургия академияһына уҡырға инә. Имтихандар биреп, диссертация яҡлағандан һуң, 1862 йылда медицина докторы дәрәжәһен ала.

1862 йылда Ырымбур ҡалаһына участка табибы булып эшләргә саҡыртыла. Силәбе өйәҙенең (хәҙерге Силәбе өлкәһе Арғаяш районы) Мәтәл ауылында, һуңы­раҡ Бөрө өйәҙенең (хәҙерге Башҡортостан Республикаһы Дүртөйлө районы) Әсән ауылында табип булып эшләй.

Артабанғы яҙмышы билдәһеҙ.

 Иҫкәрмәләр 

 Әҙәбиәт 
 Әсфәндиәров Ә. Олатайҙарҙың бар тарихы... — Өфө, 1996.
 Асфандияров А. З. Кантонное управление в Баш­кирии (1798—1865 гг.). — Уфа, 2005.

Категория:Башҡортостан табиптары
Категория:Император медицина-хирургия академияһын тамамлаусылар
Категория:Рәсәй империяһының медицина докторҙары